LIITTEENÄ sivistyslautakunta 54 / KOULUKULJETUSSÄÄNTÖ. Riihimäen kaupunki Sivistyspalvelukeskus - PDF
LIITTEENÄ sivistyslautakunta 54 / KOULUKULJETUSSÄÄNTÖ. Riihimäen kaupunki Sivistyspalvelukeskus
Download "LIITTEENÄ sivistyslautakunta 54 / 29.3.2016 KOULUKULJETUSSÄÄNTÖ. Riihimäen kaupunki Sivistyspalvelukeskus"
Viljo Harri Siitonen
1 LIITTEENÄ sivistyslautakunta 54 / KOULUKULJETUSSÄÄNTÖ Riihimäen kaupunki Sivistyspalvelukeskus
2 SISÄLLYSLUETTELO 1 Yleistä Koulukuljetukset Riihimäen kaupungilla Koulukuljetuksen myöntäminen Koulumatkan pituus Koulumatkan vaarallisuus Koulumatkan vaikeus tai rasittavuus Koulukuljetus erityistapauksissa Katsomusaineiden opetus Vieraskielisen oppilaan oman äidinkielen opetus Musiikkipainotteinen opetus Montessoriopetus Yläkoulujen työelämään tutustumisjaksot Toisessa kunnassa koulua käyvät oppilaat Yhteishuoltajuus Oppilaan osoitteen muuttuminen lukuvuoden aikana Kuinka koulukuljetusta tai korvausta haetaan Koulukuljetusten järjestäminen Iltapäivätoiminta ja koulujen kerhotoiminta Työjärjestyksistä poikkeavat koulun alkamis- ja päättymisajankohdat Koulukuljetuksen aikana Järjestyssäännöt tilausliikenteenä järjestetyissä koulukuljetuksissa Aikataulut Poikkeustilanteet Mitä tulee ottaa huomioon koulukuljetuksissa Oppilaan muistilista Huoltajan muistilista Kuljettajan muistilista Koulun muistilista Sivistyspalvelukeskuksen muistilista
3 1 Yleistä Perusopetuslaissa määritellään ehdot, joiden täyttyessä kunta on velvollinen järjestämään oppilaille maksuttoman koulukuljetuksen. Koulukuljetus myönnetään oppilaaksiotosta päättävän viranhaltijan osoittamaan lähikouluun. Perusopetuslaki 6, Oppilaan koulupaikan määräytyminen Opetus tulee kunnassa järjestää siten, että oppilaiden matkat ovat asutuksen, koulujen ja muiden opetuksen järjestämispaikkojen sijainti sekä liikenneyhteydet huomioon ottaen mahdollisimman turvallisia ja lyhyitä. Esiopetusta järjestettäessä tulee lisäksi ottaa huomioon, että opetukseen osallistuvilla lapsilla on mahdollisuus käyttää päivähoitopalveluita. ( /1288) Kunta osoittaa oppivelvolliselle ja muulle tässä laissa tarkoitettua opetusta saavalle 1 momentin mukaisen lähikoulun tai muun soveltuvan paikan, jossa tämän lain 4 :n 1 ja 2 momentin mukaisesti annetaan opetusta sellaisella oppilaan omalla kielellä, jolla kunta on velvollinen opetusta järjestämään. Esiopetusta saavalle oppilaalle voidaan opetuksen järjestämispaikaksi osoittaa myös vastaavat edellytykset täyttävä 4 :n 1 momentissa tarkoitettu päivähoitopaikka tai muu soveltuva esiopetuksen järjestämispaikka. Kunta voi perustellusta opetuksen järjestämiseen liittyvästä syystä opetuskieltä muuttamatta vaihtaa opetuksen järjestämispaikkaa. ( /1288) Lasta ei ilman huoltajan suostumusta saa osoittaa opetukseen, jossa 31 :n 3 momentin nojalla peritään oppilaalta maksuja, eikä opetukseen, jossa kunnan päätöksen tai opetuksen järjestämisluvan perusteella noudatetaan erityistä maailmankatsomuksellista tai kasvatusopillista järjestelmää. 32, Koulumatkat Jos perusopetusta tai lisäopetusta saavan oppilaan koulumatka on viittä kilometriä pitempi, oppilaalla on oikeus maksuttomaan kuljetukseen. Jos esiopetusta saavan oppilaan matka kotoa esiopetukseen tai lasten päivähoidosta annetussa laissa tarkoitetusta päivähoidosta esiopetukseen on viittä kilometriä pitempi, oppilaalla on vastaavasti oikeus maksuttomaan kuljetukseen kotoa suoraan esiopetukseen tai päivähoidosta esiopetukseen ja esiopetuksesta kotiin tai päivähoitoon. Perusopetusta, lisäopetusta tai esiopetusta saavalla oppilaalla on oikeus maksuttomaan kuljetukseen myös silloin, kun edellä tarkoitettu matka oppilaan ikä ja muut olosuhteet huomioon ottaen muodostuu oppilaalle liian vaikeaksi, rasittavaksi tai vaaralliseksi. Maksuttoman kuljetuksen vaihtoehtona on oppilaan kuljettamista tai saattamista varten myönnettävä riittävä avustus. ( /1139) Edellä 1 momentin mukaisesti järjestettävä oppilaan päivittäinen koulumatka odotuksineen saa kestää enintään kaksi ja puoli tuntia. Jos oppilas on lukuvuoden alkaessa täyttänyt 13 vuotta, saa koulumatka kestää enintään kolme tuntia.( /642) Jos oppilas otetaan muuhun kuin 6 :n 2 momentissa tarkoitettuun kouluun tai opetuksen järjestämispaikkaan, oppilaaksiottamisen edellytykseksi voidaan asettaa, että huoltaja vastaa oppilaan kuljettamisesta tai saattamisesta aiheutuvista kustannuksista. Kuljetusta odottavalle oppilaalle on järjestettävä mahdollisuus ohjattuun toimintaan. Laki alkolukon käytöstä koulu- ja päivähoitokuljetuksissa ( /1110) määrää alkolukon käytön pakolliseksi tilausajoina suoritettavissa koulu- ja päivähoitokuljetuksissa. Riihimäen kaupungin koulukuljetuksissa edellytetään alkolukkoa koulukuljetuksia tilausajona hoitavissa autoissa. 3
4 2 Koulukuljetukset Riihimäen kaupungilla Riihimäen kaupungin koulukuljetusten myöntämisessä ja järjestämisessä noudatetaan perusopetuslain 32 :ssä määriteltyjä säännöksiä. Koulukuljetuksissa noudatetaan lisäksi Riihimäen kaupungin sivistyslautakunnan tässä koulukuljetussäännössä hyväksymiä periaatteita. Tätä koulukuljetussääntöä noudatetaan lukuvuodesta alkaen myönnettäessä ja järjestettäessä Riihimäen kaupungin koulukuljetuksia. 3 Koulukuljetuksen myöntäminen Perusopetuslain 32 pykälässä määritellään esi- ja perusopetusta saavien oppilaiden koulukuljetusten myöntämisen perusteet sekä ne periaatteet, joita koulukuljetusten järjestämisessä noudatetaan. Perusteiden täyttyessä kunta on velvollinen järjestämään oppilaalle maksuttoman koulukuljetuksen tai korvaamaan huoltajalle oppilaan kuljettamisesta aiheutuvia kustannuksia. Mikäli perusopetuslain määrittämät koulukuljetusten myöntämisperusteet eivät täyty, ovat huoltajat itse velvollisia järjestämään oppilaan koulumatkan. Koulukuljetus myönnetään ainoastaan hakemuksesta oppilaalle ensisijaisena koulupaikkana osoitettuun esi- tai perusopetuspaikkaan. Koulukuljetusta haetaan sivistyspalvelukeskuksesta lukuvuosittain. Päätökset koulukuljetuksesta voivat koskea koko lukuvuotta tai sen osaa. Oppilaalla ei ole oikeutta koulukuljetukseen millään perusteella, mikäli hän opiskelee muussa kuin kunnan hänelle osoittamassa ensisijaisessa esiopetus- tai perusopetuspaikassa. 3.1 Koulumatkan pituus Perusopetuslaissa määritellään koulumatkan pituudesta seuraavasti: jos perusopetusta, esiopetusta tai lisäopetusta saavan oppilaan koulumatka on viittä kilometriä pitempi, oppilaalla on oikeus maksuttomaan koulukuljetukseen. Riihimäen kaupungin esi- ja perusopetuksessa oppilaalle myönnetään koulukuljetus kaupungin osoittamaan ensisijaiseen esiopetus- tai perusopetuspaikkaan, kun koulumatkan pituus on - esiopetuksessa tai peruskoulun luokan oppilaalla yli kolme kilometriä - peruskoulun luokan oppilaalla yli viisi kilometriä. Koulumatkan pituus mitataan lyhintä jalankulkukelpoista ja yleisessä käytössä olevaa tietä pitkin kotitontin portilta koulutontin portille. Mittaamisessa käytetään Riihimäen kaupungin internet-sivuilla olevaa karttapalvelua ja tarvittaessa Riihimäen kaupungilla käytössä olevaa MapInfo Professional karttaohjelmaa, josta saadaan karttatuloste oppilaan koulumatkan pituudesta koulukuljetuspäätöksen liitteeksi. Oppilaan koulumatkan mittaamisessa käytetään ainoastaan edellä mainittuja karttapalveluita, koska tällöin mittaustapa on kaikilla koulukuljetusta hakevilla oppilailla sama. Poikkeuksia kilometrirajoista (esim. 2,9 km) ei tehdä, vaan kaikkia oppilaita kohdellaan samoin perustein. 4
5 3.2 Koulumatkan vaarallisuus Jos oppilaan koulumatka oppilaalle osoitettuun esi- tai perusopetuspaikkaan tai osa siitä todetaan vaaralliseksi, kaupunki järjestää koulukuljetuksen koulumatkalle tai sen vaaralliseksi katsotulle osuudelle. Koulumatkan vaarallisuutta arvioitaessa perusteena käytetään vuonna 2000 laadittua ja vuonna 2012 opinnäytetyönä päivitettyä Riihimäen koulujen liikenneturvallisuusselvitystä, joka on käsitelty kasvatus- ja opetuslautakunnassa Koulujen liikenneturvallisuusselvityksessä tie luokitellaan vaaralliseksi, jos oppilaan kuljettavaksi ei voida osoittaa kevyen liikenteen väylää silloin, kun oppilaan kulkema katu on pää- tai kokoajakatu, kadun/tien keskivuorokausiliikenne on yli 4000 ajoneuvoa vuorokaudessa, tai jos luokan oppilas joutuu kulkemaan tiellä, jonka nopeusrajoitus on 80 km/h ja KVL on yli 2000 ajoneuvoa vuorokaudessa. Vaarallisena voidaan pitää myös koulumatkaa, johon kuuluu keskikorokkeettoman kadun ylitys ilman valo-ohjausta, kun katu on neliajokaistainen tai kaksiajokaistaisen kadun keskivuorokausiliikenne on yli 4000 ajoneuvoa vuorokaudessa. Koulumatkan vaarallisuuden arviointiperusteena voidaan käyttää myös poliisi- tai tieviranomaisen antamia lausuntoja. Lausunnot eivät velvoita kuntaa koulukuljetuksen järjestämiseen, mutta niitä käytetään asiantuntija-apuna päätöksenteossa. Koulumatkan vaarallisuuden arvioinnissa käytetään apuna Ramboll Oy:n Koululiitujärjestelmän karttatulosteita vuodelta Koululiitu-ohjelma on arviointimenetelmä, jonka avulla voidaan määrittää koulutien suhteellinen vaarallisuus. Suhteellinen vaarallisuus perustuu Tiehallinnon tierekisterissä oleviin tiestötietoihin, kuten liikennemääriin, tienpientareiden leveyteen, nopeusrajoituksiin ja näkyvyyteen. Koululiitu-tulosteissa on määritelty seuraavien tieosuuksien vaarallisuus luokka-asteittain jaoteltuina: - Tampere Helsinki -moottoritie saattaa olla vaarallinen myös 9. luokkien oppilaille - 54-tien (Forssa Lahti) vaarallisuus vaihtelee tienkohdan mukaisesti tie (Hämeenlinnan tie) saattaa olla vaarallinen Arolammin kohdalla myös 6. luokan oppilaille - Karantie saattaa olla vaarallinen myös 5. luokan oppilaille - Riihiviidantien vaarallisuus vaihtelee tienkohdan mukaisesti - Uusi Karhintie välillä Mäenpäänkuja Hausjärven kunnan raja saattaa olla vaarallinen myös 3. luokan oppilaille, - Hyvinkääntie saattaa olla vaarallinen myös 2. luokan oppilaille. Mikäli edellä mainituissa vaaralliseksi luokitelluilla tieosuuksilla tapahtuu oleellisia muutoksia, esim. tien vierelle rakennetaan pyörätie, ei tieosuutta luokitella vaaralliseksi pyörätien valmistumisesta alkaen. Koulumatkan vaarallisuutta arvioitaessa käytetään Koululiitu-ohjelman tien vaarallisuusluokituksia Riihimäen kaupungin sivistystoimessa suositusluonteisesti. Kun tie on määritelty vaaralliseksi jollekin luokka-asteelle, ei tämän luokka-asteen oppilaan tule joutua kävelemään tietä pitkin koulukuljetuksen hakupaikkaan, vaan oppilaalle tulee järjestää koulukuljetus vaaralliseksi katsotun tien osuudelle. Pelkkää vaaralliseksi määritellyn tien ylitystä koulukuljetuksen hakupaikkaan ei katsota liian vaaralliseksi. Koulukuljetuksesta ja oppilaan hakupaikasta päätetään tapauskohtaisesti ottaen huomioon oppilaan ikä ja/tai muut olosuhteet. 5
6 3.3 Koulumatkan vaikeus tai rasittavuus Mikäli koulumatka oppilaalle osoitettuun esi- tai perusopetuspaikkaan todetaan oppilaan ikä ja/tai muut olosuhteet esim. oppilaan kehitystaso tai terveydelliset syyt huomioon ottaen liian vaikeaksi tai rasittavaksi, voidaan oppilaalle myöntää oikeus kaupungin järjestämään koulukuljetukseen. Huoltajan tulee liittää koulukuljetushakemukseen lääkärin, psykologin tai muun vastaavan tahon asiantuntijalausunto. Lausunnosta tulee ilmetä koulukuljetustarpeen perustelujen lisäksi oppilaalle suositeltava kuljetusmuoto ja ajanjakso, jolle koulukuljetus tulisi järjestää. Lausunto ei kuitenkaan velvoita kaupunkia järjestämään koulukuljetusta, vaan sitä käytetään asiantuntija-apuna päätöksenteossa. Kunnan osoittamassa esi- tai perusopetuspaikassa opiskelevalle oppilaalle voidaan hakemuksesta myöntää koulukuljetus liikuntarajoitteen (ns. keppiläiset) perusteella tietylle ajanjaksolle. Tällöin koulukuljetuksen tarve tietylle ajalle tulee osoittaa lääkärinlausunnolla. Lääkärinlausuntoa käytetään aina vain asiantuntija-apuna koulukuljetuksesta päätettäessä. 4 Koulukuljetus erityistapauksissa 4.1 Katsomusaineiden opetus Oppilaan, joka osallistuu elämänkatsomustiedon tai oman uskonnon tunnille, koulupäivä saattaa alkaa tai päättyä muussa kuin omassa koulussa. Mikäli koulukuljetuksen myöntämisen perusteena olevat ehdot tällöin täyttyvät (esim. km-raja), myönnetään hänelle koulukuljetus huoltajan hakemuksesta. Mikäli elämänkatsomustiedon tai oman uskonnon opetusta annetaan kesken koulupäivän, muiden oppituntien välissä, järjestetään koulukuljetus, jos siirtyminen oppilaan omasta koulusta elämänkatsomustiedon tai oman uskonnon opetuspaikkaan ja takaisin ei muutoin onnistu välitunnin aikana. Myös toissijaisessa koulussa opiskeleville oppilaille järjestetään koulukuljetus elämänkatsomustiedon tai oman uskonnon opetusta antavaan kouluun ja takaisin silloin kun opetusta annetaan kesken koulupäivän, eikä siirtyminen ko. opetuspaikkaan ja takaisin muutoin onnistu välituntien aikana. 4.2 Vieraskielisen oppilaan oman äidinkielen opetus Vieraskielisen oppilaan, jolle on myönnetty oikeus osallistua oman äidinkielen opetukseen, koulupäivä saattaa alkaa tai päättyä muussa kuin omassa koulussa. Mikäli koulukuljetuksen myöntämisen perusteena olevat ehdot tällöin täyttyvät (esim. km-raja), myönnetään hänelle koulukuljetus huoltajien hakemuksesta. Mikäli oman äidinkielen opetusta annetaan kesken koulupäivän, muiden oppituntien välissä, järjestetään koulukuljetus, jos siirtyminen oppilaan omasta koulusta oman äidinkielen opetuspaikkaan ja takaisin ei muutoin onnistu välitunnin aikana. 4.3 Musiikkipainotteinen opetus Sivistyslautakunnan päätöksen mukaisesti oppilaat musiikkipainotteiseen opetukseen Eteläiselle ja Harjunrinteen koululle otetaan lukuvuodesta alkaen toissijaisella oppilaaksiotolla (sivi 181/ ). Oppilaalle ei myönnetä koulukuljetusta millään perusteella, kun on kyse toissijaisesta oppilaaksiotosta. 6
7 Oppilaalle, joka on ennen lukuvuotta otettu ensisijaisena oppilaaksiottona opiskelemaan musiikkipainotteiselle luokalle, myönnetään koulukuljetus hakemuksesta myöntämisen perusteena olevien ehtojen täyttyessä. 4.4 Montessoriopetus Oppilaat montessoriopetukseen otetaan toissijaisella oppilaaksiotolla (koula 9/ ). Oppilaalle ei myönnetä koulukuljetusta millään perusteella, kun on kyse toissijaisesta oppilaaksiotosta. 4.5 Yläkoulujen työelämään tutustumisjaksot Yläkoulujen oppilaiden työelämään tutustumisjaksojen koulukuljetuksissa noudatetaan samoja periaatteita kuin muissakin koulukuljetuksissa. Työelämään tutustumisjakson koulukuljetukset pyritään järjestämään pääsääntöisesti joukkoliikenteellä. Huoltaja vastaa oppilaan työelämään tutustumisjakson kuljetuksista, mikäli työelämäjakso suoritetaan muussa kunnassa kuin Riihimäellä. 4.6 Toisessa kunnassa koulua käyvät oppilaat Toisessa kunnassa koulua käyvien oppilaiden koulukuljetuksia ei järjestetä eikä korvata. Poikkeuksena ovat ne riihimäkeläiset esi- ja perusopetuksen oppilaat, joiden äidinkieli on väestörekisterin mukaan ruotsi, saame tai viittomakieli. Heille myönnetään ja korvataan koulukuljetus lähimpään ruotsin-, saamen- tai viittomakielistä opetusta antavaan kouluun hakemuksesta lukuvuosittain. 4.7 Yhteishuoltajuus Yhteishuoltajuustapauksissa koulukuljetus myönnetään pääsääntöisesti oppilaan väestörekisterin mukaisesta osoitteesta. 4.8 Oppilaan osoitteen muuttuminen lukuvuoden aikana Oppilaan muuttaessa lukuvuoden aikana toisen koulun oppilaaksiottoalueelle, tulee hänelle hakea toissijaista oppilaspaikkaa mikäli hän jatkaa nykyisessä koulussaan. Tällöin oppilas ei ole oikeutettu koulukuljetukseen millään perusteella. 5 Kuinka koulukuljetusta tai korvausta haetaan Koulukuljetus tai korvaus koulukuljetuksesta myönnetään vain hakemuksesta ja sitä haetaan lukuvuosittain sivistyspalvelukeskuksesta. Koulukuljetushakemuksia on saatavilla kouluista, sivistyspalvelukeskuksesta ja Riihimäen kaupungin internet-sivulta (www.riihimaki.fi). Internet-sivulla on sähköinen koulukuljetushakemus sekä tulostettava versio. Jokaiselle koululle on nimetty kuljetusvastaava, jolta voi pyytää koulukuljetushakemuksia. Riihimäen kaupunki voi suorittaa huoltajalle korvausta oppilaan kuljettamisesta aiheutuneista kustannuksista. Korvaus vastaa matkakustannuksia pääsääntöisesti halvinta kul- 7
8 jetustapaa noudattaen. Korvaus maksetaan jälkikäteen laskua vastaan. Kustannusten korvauksen edellytyksenä on, että Riihimäen kaupunki ei ole kuljetusta muulla tavoin järjestänyt. Kustannusten korvaus myönnetään hakemuksen perusteella. Oikeutta saada matkakustannusten korvausta tulee hakea ennen kuljetuksen aloittamista. 6 Koulukuljetusten järjestäminen Perusopetuslain 32 mukaan oppilaan päivittäinen koulumatka saa kestää enintään - kaksi ja puoli tuntia oppilaan ollessa alle 13-vuotias lukuvuoden alkaessa - kolme tuntia oppilaan ollessa yli 13-vuotias lukuvuoden alkaessa. Koulukuljetukset pyritään järjestämään ensisijaisesti julkisella liikenteellä. Julkisesta liikenteestä Riihimäen kaupungin koulukuljetuksissa on käytössä reittiliikenteen ja paikallisliikenteen linja-autot sekä palvelulinjan autot. Mikäli koulukuljetusta ei pystytä järjestämään julkisen liikenteen avulla, järjestetään koulukuljetus muulla tavoin. Muita koulukuljetustapoja Riihimäen kaupungissa ovat koulukuljetusautot sekä tarvittaessa ulataksit. Koulukuljetusta ei välttämättä järjestetä oppilaan koko koulumatkalle, vaan oppilaan tulee varautua siihen, että hän kulkee osan koulumatkasta jalan. Kuljetuksen myöntämisen perusteena oleva kilometriraja on pisin mahdollinen omavastuumatka oppilaan omatoimiselle kulkemiselle. Oppilaan koulukuljetukseen ja omatoimiseen kävelyyn kuluva yhteisaika ei kuitenkaan saa ylittää perusopetuslain mukaisia koulumatkan päivittäisiä aikoja. Tämä on otettava huomioon suunniteltaessa oppilaan omatoimisesti kuljettavan koulumatkan pituutta. Kotiportilta haetaan vain poikkeustapauksissa ja erikseen perustellusta syystä (esim. liikuntaeste). Oppilaalla arvioidaan kuluvan keskimäärin käveltyä kilometriä kohti tietty aika. Alla olevassa taulukossa on esitetty keskimääräisiä kävelyaikoja ikäluokittain. Ikäluokka Minuuttia / km 6-vuotias 15 minuuttia vuotias minuuttia vuotias minuuttia Oppilaalle saattaa koulukuljetusautojen reiteistä ja aikatauluista johtuen kertyä odotusaikaa aamulla ennen koulun alkamista sekä iltapäivällä koulun päättymisen jälkeen. Koulupäivän jälkeen kuljetusta odottavalle oppilaalle tulee järjestää mahdollisuus valvottuun toimintaan tai tarjota tila esim. läksyjen tekemiseen. Päivittäiset odotusajat pyritään kuitenkin pitämään mahdollisimman lyhyinä. Koulukuljetukset alkavat perusopetuslain mukaisesti lukuvuoden ensimmäisestä koulupäivästä. Huoltajille toimitetaan ohjeistus koulukuljetusten alkamisesta samalla kun oppilaiden koulukuljetuspäätökset lähetetään koteihin. 6.1 Iltapäivätoiminta ja koulujen kerhotoiminta Koulukuljetus järjestetään kouluun tai koulupäivän jälkeen kotiosoitteeseen. Oppilaan osallistuessa aamuhoitoon, hänelle ei myönnetä koulukuljetusta aamulla. Oppilaan osallistuessa iltapäivähoitoon tai -toimintaan, hän ei ole oikeutettu koulukuljetukseen iltapäivisin. Mikäli koulukuljetusoppilas osallistuu kouluilla järjestettäviin kerhoihin, hänelle ei järjestetä erillistä koulukuljetusta kotiin kerhon jälkeen. 8
9 6.2 Työjärjestyksistä poikkeavat koulun alkamis- ja päättymisajankohdat Koulukuljetukset järjestetään sivistyspalvelukeskukseen lukuvuoden alkaessa ilmoitettujen oppilaiden normaalien lukujärjestysten mukaisesti huomioiden yläkoulujen jaksomuutokset. Kouluilla järjestettävinä poikkeuspäivinä koulukuljetukset pyritään järjestämään poikkeavien lukujärjestysten mukaisesti. Koulukuljetusoppilas on oikeutettu koulukuljetukseen ennen tai jälkeen hänelle annetun tukiopetuksen. Jälki-istuntoon määrätylle oppilaalle ei järjestetä erillistä koulukuljetusta jälki-istunnon jälkeen vaan koulun tulee huolehtia siitä, että oppilaan on mahdollista kulkea kotimatka myöhemmin lähtevällä aikataulun mukaisella vuorolla. 7 Koulukuljetuksen aikana Oppilaan turvalliseen koulumatkaan vaikuttaa monet tekijät. Oppilasta tulee neuvoa liikkumaan turvallisesti liikenteessä ja miten liikenteessä otetaan huomioon toisia kulkijoita. Tärkeä rooli oppilaan turvalliseen koulutiehen opastamisessa on sekä oppilaan huoltajilla että koululla. Huoltajan tulisi tutustua koulureittiin yhdessä oppilaan kanssa. Huoltajat ovat aina ensisijaisesti velvollisia opettamaan lapsiaan liikkumaan omatoimisesti ja turvallisesti liikenteessä. Erilaisissa tutkimuksissa on todettu, että koululaisten yleiskunto on heikentynyt liikkumisen vähenemisen myötä. Lapsen itse kuljettavan koulumatkan osuus tulisikin nähdä lapsen oikeutena, joka edistää terveyttä ja ennaltaehkäisee monia sairauksia. Samalla lapsi oppii liikkumaan kotiympäristössään ja luottamaan omiin kykyihin kulkea koulumatkansa. Kouluilla panostetaan liikennekasvatukseen esim. opastamalla heijastimen käyttöön ja korostamalla pyöräilykypärän käyttöä. Yhteiskunta tarjoaa useita vaihtoehtoja tutustua turvalliseen liikkumiseen. Liikenneturvan internet-sivuilla on runsaasti tietoa turvallisesta liikkumisesta lapsille, nuorille ja aikuisille (www.liikenneturva.fi). Myös poliisi opastaa turvalliseen liikkumiseen. 7.1 Järjestyssäännöt tilausliikenteenä järjestetyissä koulukuljetuksissa Koulun järjestyssäännöt ovat voimassa myös koulumatkan aikana. Koulukuljetusauton kyytiin saa mennä vain ne oppilaat, joille on myönnetty koulukuljetus. Koulukuljetusautoon ei saa ottaa kavereita mukaan. Liikenneturvallisuus on kuljetuksen aikana tärkeää. Koulukuljetusautossa ei saa liikkua kuljetuksen aikana ja turvavyöt on pidettävä kiinni koko ajomatkan ajan. Koulukuljetusauton kuljettaja saa puuttua kuljetuksen aikana ilmeneviin häiriötilanteisiin. Koulukuljetusauton kyytiin saa ottaa vain sellaisia urheiluvälineitä tai muita ylimääräisiä tavaroita, joita tarvitaan lukujärjestyksen mukaisesti esimerkiksi liikuntatunneilla, tai joiden tuomisesta on muuten erikseen sovittu koulun kanssa. 7.2 Aikataulut Tilausliikenteenä järjestetyissä koulukuljetusautoissa on aikatauluna toimiva matkustajaluettelo, jota päivitetään säännöllisesti esim. yläkoulujen jaksomuutosten mukaan. Oppilaan on oltava viisi minuuttia ennen sovittua aikaa odottamassa sovitussa paikassa, eikä esimerkiksi jossain sen läheisyydessä. Koulukuljetuksen ei tarvitse odottaa oppilasta. Oppilasta ei myöskään tarvitse palata uudelleen hakemaan, mikäli tämä ei ole sovit- 9
10 tuna aikana sovitulla paikalla. Huoltajan tulee ilmoittaa autoilijalle, kun oppilas ei tarvitse koulukyytiä. Autoilijalle on hyvä ilmoittaa oppilaan terveydentilaa koskevista seikoista esim. allergioista, jotka saattavat vaikuttaa kuljetuksiin. Aamuisin koulukuljetusauto voi saapua hieman ilmoitettua aikaa myöhemmin. Koulukuljetusauto ei kuitenkaan saa ohittaa hakupaikkaa ennen aikataulun mukaista aikaa, elleivät kaikki ajolistojen mukaan hakupaikasta kyytiin nousevat oppilaat ole mukana. Iltapäivisin koulukuljetusoppilaat haetaan kouluilta suunnitellun ajoreitin mukaisesti. Iltapäivisin saattaa lukujärjestyksistä johtuen olla ruuhkahuippuja, jolloin oppilaat voivat joutua odottamaan koulukuljetusta. 7.3 Poikkeustilanteet Koulukuljetushakemuksessa kysytään huoltajalta lupaa antaa yhteystietojaan koulukuljetusautojen kuljettajille. Yhteystietoja voidaan tarvita erilaisissa poikkeustilanteissa. Vahinko- tai ilkivaltatapaus Mikäli oppilas aiheuttaa koulukuljetusautolle ilkivaltaa, on hän velvollinen korvaamaan aiheuttamansa vahingon. Tällöin oppilaan huoltaja ja liikennöitsijä sopivat keskenään vahinkojen korvaamisesta. Riihimäen kaupunki ei korvaa oppilaiden koulukuljetusautoille aiheuttamia vahinkoja. Onnettomuus Oppilaat ovat vakuutettuja koulupäivän ja matkan ajan. Poikkeaminen koulumatkalta Oppilaan koulumatka on reitti suorinta tietä kotoa kouluun ja päinvastoin. Tämä koskee myös koulukuljetuksessa olevia oppilaita. Koulumatkaksi ei katsota oppilaan poikkeamista koulureitiltä, tai jos hän ei käytä ilmoitettua koulukuljetusta. Näissä tapauksissa oppilas toimii omalla/huoltajan vastuulla. Koulukuljetusauto ei saavukaan pysäkille Mikäli kouluauto ei saavu noutopaikkaan ilmoitettuna aikana esim. auton rikkoutumisesta johtuen, on liikennöitsijä velvollinen järjestämään korvaavan kuljetuksen. Talvisin sääolot voivat aiheuttaa kouluauton aikatauluihin myöhästymisiä. Oppilaille ja heidän huoltajilleen on jaettu kouluautojen puhelinnumerot, joihin tulee näissä tapauksissa ottaa yhteyttä. Mikäli kouluautoon ei saa yhteyttä, tulee soittaa sivistyspalvelukeskukseen. Kovat pakkaset Kovien pakkasten tai muuten hankalien sääolojen vuoksi ei erityisiä koulukuljetuksia järjestetä. Kuljetusoppilaat kuljetetaan kuitenkin normaalisti. Kuljetuksen laatuun ei olla tyytyväisiä Mikäli kuljetusoppilas ja hänen huoltajansa eivät ole tyytyväisiä kuljetuksen laatuun, tulee asiasta ottaa yhteyttä sivistyspalvelukeskukseen koulukuljetuksia hoitavaan henkilöön. Ongelmatilanteet kirjataan ylös sivistyspalvelukeskuksessa ja kuljetusyrittäjään otetaan yhteyttä palvelun parantamiseksi. 10
11 Oppilaan hakupaikka mietityttää huoltajia Oppilaiden hakupaikat pyritään järjestämään niin, että ne ovat järkevästi kouluauton reitillä ja turvallisia nousta kyytiin oppilaan kyvyt huomioon ottaen. Mikäli huoltajat ovat eri mieltä hakupaikasta, he voivat ottaa yhteyttä sivistyspalvelukeskukseen koulukuljetuksia hoitavaan henkilöön, ja asia otetaan käsittelyyn pyrkien löytämään osapuolia tyydyttävä ratkaisu. 8 Mitä tulee ottaa huomioon koulukuljetuksissa Sekä oppilailla, huoltajilla, kouluauton kuljettajilla, koululla ja myös sivistyspalvelukeskuksella on asioita, joita tulee ottaa huomioon koulukuljetuksissa. 8.1 Oppilaan muistilista Oppilaan tulee ikä ja kyvyt huomioon ottaen huolehtia erilaisista asioista liittyen koulukuljetuksiin. Pienen oppilaan ollessa kyseessä on huoltajien vastuu suurempi mutta oppilaan iän karttuessa pystyy hän yhä enemmän huolehtimaan itse koulukuljetuksiin liittyvistä velvollisuuksistaan. Oppilaan tulee huolehtia seuraavista asioista: - olla ajoissa sovitulla hakupaikalla, jolloin kaikki kuljetettavat ehtivät kouluun - odottaa autoa rauhallisesti eikä aiheuttaa vaaraa itselleen tai muille - nousta autoon reippaasti ryntäilemättä - istuutua penkille ja kiinnittää sekä pitää turvavyö kiinnitettynä koko ajomatkan ajan - käyttäytyä asiallisesti ja ottaa muut kuljetettavat huomioon koulumatkalla - noudattaa hyviä tapoja ja kuljettajan antamia ohjeita - kertoa kuljettajalle, jos matkan aikana tulee ongelmia itselle tai toisille - poistua autosta viivyttelemättä ja kuitenkin rauhallisesti - ylittää tarvittaessa tie vasta, kun koulukuljetusauto on jo jatkanut matkaa - ymmärtää koulukuljetusten pelisäännöt ja sitoutua noudattamaan niitä. 8.2 Huoltajan muistilista Huoltajan tulee opastaa lastaan asianmukaiseen käyttäytymiseen ja turvallisuuteen koulumatkojen aikana. Huoltajan vastuu oppilaan opastamisessa on sitä suurempi mitä nuorempi oppilas on. Huoltajan tulee huolehtia ja opastaa oppilasta seuraavissa asioissa: - oppilaan tulee olla ajoissa kouluauton hakupaikalla - oppilaan tulee käyttää pimeällä heijastinta - oppilaan tulee käyttää pyöräilykypärää pyöräillessään kuljetusreitin varteen - oppilaalla on mukanaan tarvittavat välineet asianmukaisesti pakattuna - huoltajan tulee ilmoittaa liikennöitsijälle oppilaan lyhyet poissaolot koulukuljetuksesta - huoltajan tulee ilmoittaa sivistyspalvelukeskukseen pidemmistä muutoksista koulukuljetustarpeessa. Huoltaja ei voi itse tilata koulukuljetusta eikä tehdä muutoksia kuljetusreitteihin tai kuljetusaikatauluihin. 11
12 8.3 Kuljettajan muistilista Kouluauton kuljettajan tulee huolehtia erilaista asioista liittyen koulukuljetuksiin. Koulukuljetusauton kunto - auto on määräysten sekä ohjeiden mukainen ja siisti - turvavyöt ovat kunnossa ja niitä on tarpeellinen määrä - koulukyytikilpi on paikallaan - autossa on alkolukko (pakollinen koululaiskuljetuksissa lähtien). Kuljettajan valmistautuminen koulukuljetuksiin - kuljettajalla tulee olla positiivinen asenne tehtävän suorittamiseen - kohtelias, asianmukainen ja esimerkillinen käytös - asianmukainen asu - vaativa ja riskialtis kuljetustehtävä edellyttää kuljettajalta sekä fyysisestä että henkisestä kunnosta huolehtimista; väsymys heikentää ajokykyä. Kuljettajan tehtävät ajon aikana - esittäytyä uuden lukuvuoden alkaessa - huolehtia, että kuljetusaikataulu on mukana koulukuljetusautossa - koulukuljetusreitin ajaminen kuljetusaikataulun mukaisesti - huomioida mahdolliset päivittäiset ajoreitin muutokset - oppilaiden sijoittaminen autoon kuljetettavien koko huomioiden - varmistettava, että oppilailla on turvavyö kiinni koko ajomatkan ajan - ajaminen liikennesääntöjä noudattaen - pysähtymispaikkojen ilmoittaminen kuljetettaville - pysäköiminen niin, että autoon nouseminen ja autosta poistuminen on turvallista - kuormitusmääräysten noudattaminen - oppilaiden lukujärjestysten mukaisten liikuntavälineiden kuljettaminen - järjestyksenpito autossa - ongelmatilanteissa yhteydenotot huoltajaan sekä koululle ja/tai sivistyspalvelukeskukseen - autosta poistuvan oppilaan opastaminen - erityistä huolenpitoa vaativien (esim. kehitysvammaisten) oppilaiden huolehtiminen vastaanottavalle henkilölle saakka - kääntöpaikan turvallisuuden varmistaminen - puhelinnumeron antaminen huoltajille mahdollisten poissaolojen varalta. Salassapito ja vaitiolovelvollisuus - kuljetettaviin tai heidän perheisiinsä liittyviä asioita ei saa kertoa ulkopuolisille - kuljetusreittejä koskevat kuljetuslistat on tarkoitettu vain niitä ajaville kuljettajille - kuljetuslistat eivät ole julkisia asiakirjoja eikä niissä olevia tietoja saa luovuttaa ulkopuolisille, autoilija/liikennöitsijä vastaa listojen huolellisesta säilyttämisestä ja huolehtii vanhojen listojen asianmukaisesta hävittämisestä. 12
13 8.4 Koulun muistilista Myös koululla on erinäisiä velvoitteita koskien koulukuljetuksia: - koulun rehtori huolehtii, että kuljetusten järjestäjä saa kuljetusoppilaiden lukujärjestykset ajoissa - oppilaat aikataulutetaan koulujen lukujärjestysten mukaisesti koulukuljetusten reiteille, lukujärjestysten tulisi olla pysyviä (ei koske yläkoulujen jaksomuutoksia) - kouluille jaetaan syksyisin koulukuljetusten periaatteet, jotka koulujen tulee toimittaa edelleen kuljetusoppilaille tai heidän huoltajilleen - erityistä huolenpitoa vaativilla oppilailla (esim. kehitysvammainen oppilas) on henkilö vastaanottamassa kouluautosta tai saattamassa kouluautoon - koulu järjestää kuljetusoppilaiden valvonnan tai tilan mahdollisena kuljetusten odotusaikana - koulujen tulee välittää huoltajilta ja oppilailta tulevaa tietoa koulukuljetusten toimivuudesta koulukuljetuksia hoitavalle henkilölle. 8.5 Sivistyspalvelukeskuksen muistilista Koulukuljetukset myönnetään ja järjestetään keskitetysti sivistyspalvelukeskuksessa. Koulukuljetukset kuuluvat hallinnollisesti hallintopäällikön päätäntävaltaan ja koulukuljetusten käytännön järjestelyt ovat yhden henkilön vastuulla sivistyspalvelukeskuksessa. Koulukuljetuksia koordinoivan henkilön tulee - tehdä yhteistyötä koulukuljetuksissa olevien oppilaiden huoltajien, koulujen ja koulukuljetuksia hoitavien yritysten kanssa - neuvoa kuljetusoppilaiden huoltajia koulukuljetuksiin liittyvissä asioissa - aikatauluttaa koulutaksien reitit huomioiden perusopetuslain määrittelemät perusteet - tiedottaa kouluautojen yhteystiedot huoltajille - tiedottaa koulukuljetusten aikataulut kouluille - tiedottaa mahdollisista kouluautojen aikataulumuutoksista kouluille. Koulukuljetusten tulee toimia mahdollisimman hyvin ja oppilaiden koulunkäyntiä tukien. 13